CELEX: 62019CN0762
Language: hr
Date: 2019-10-17 00:00:00
Title: predmet C-762/19: Zahtjev za prethodnu odluku koji je 17. listopada 2019. uputio Rīgas apgabaltiesas Civillietu tiesu kolēģija (Latvija) – SIA „CV-Online Latvia” protiv SIA „Melons”

16.12.2019   
            
            
               HR
            
            
               Službeni list Europske unije
            
            
               C 423/30
            
         
      Zahtjev za prethodnu odluku koji je 17. listopada 2019. uputio Rīgas apgabaltiesas Civillietu tiesu kolēģija (Latvija) – SIA „CV-Online Latvia” protiv SIA „Melons”
      (predmet C-762/19)
      (2019/C 423/37)
      Jezik postupka: latvijski
      
         Sud koji je uputio zahtjev
      
      Rīgas apgabaltiesas Civillietu tiesu kolēģija
      
         Stranke glavnog postupka
      
      
         Tužitelj u prvom stupnju, druga stranka u žalbenom postupku: SIA „CV-Online Latvia”
      
         Tuženik u prvom stupnju, žalitelj: SIA „Melons”
      
         Prethodna pitanja
      
      
                  1.
               
               
                  Treba li tuženikovu djelatnost koja se sastoji od preusmjeravanja krajnjeg korisnika s pomoću hiperpoveznice na tužiteljevu internetsku stranicu na kojoj se može pregledavati baza podataka koja sadržava oglase za posao, tumačiti na način da je obuhvaćena pojmom „ponovno korištenje” iz članka 7. stavka 2. točke (b) Direktive od 11. ožujka 1996. (1), konkretnije, ponovnim korištenjem baze podataka drugim oblicima prijenosa?
               
            
                  2.
               
               
                  Treba li informacije o metaoznakama koje se prikazuju u tuženikovu pretraživaču tumačiti na način da su obuhvaćene pojmom „izvlačenje” iz članka 7. stavka 2. točke (a) Direktive od 11. ožujka 1996., konkretnije, trajnim ili privremenim prijenosom cjelokupnog ili znatnog dijela sadržaja baze podataka na drugi medij bilo kojim sredstvima ili u bilo kojem obliku?
               
            
         (1)  Direktiva 96/9/EZ Europskog parlamenta i Vijeća od 11. ožujka 1996. o pravnoj zaštiti baza podataka (SL 1996., L 77, str. 20.) (SL, posebno izdanje na hrvatskom jeziku, poglavlje 13., svezak 24., str. 36.)